Die verband tussen depressie en jou skoonheidsroetine - Goeie Huishouding
Die verband tussen depressie en jou skoonheidsroetine
Hou aan om jou bes te doen
Om terneergedruk te voel is iets wat baie van ons een of ander tyd sal ervaar, en op verskillende vlakke. Soms duur hierdie gevoel vir 'n lang ruk en verg dit mediese hulp. Dit is wanneer daaglikse rituele, veral dié wat met selfsorg te make het, so belangrik word.
Vir mense wat aan 'n geestelike siekte ly kan klein rituele soos om soggens te stort, hul hare te was en hul tande te borsel heeltemal oorweldigend voel. Die verlies van die vreugde wat jy eens op 'n tyd uit daaglikse aktiwiteite geput het, is 'n algemene simptoom van kliniese depressie. Geestelike en fisieke gesondheid hou dus dikwels met mekaar verband en selfsorg kan maklik agterweë bly wanneer pasiënte 'n laagtepunt bereik.
Lees ook: 9 onbekende fisieke simptome van depressie
Die skoonheidsblogger Alice Thomas sê haar depressie het haar baie onseker oor haar voorkoms laat voel, en dit het gemaak dat haar skoonheidsroetine vir haar geweldig belangrik geword het. Sy sê dat om elke dag haar grimering te doen dit soos 'n nuwe blaadjie en 'n nuwe begin laat voel het. Dit was dus 'n manier om haarself reg te ruk wanneer alles anders onmoontlik gevoel het.
Die tydskrif Stylist het met dr. Eerum Afzal gesels wat gesê het: "Party geestesgesondheidpasiënte kan vind dat 'n skoonheidsritueel 'n nuttige manier is om hul selfbeeld 'n hupstoot te gee en om deernis met hulself te hê in 'n tyd wanneer ander dele van hul lewe dalk moeiliker is om te beheer." Dit gaan alles oor babatreë en om na jouself om te sien.
Lees ook: 6 wenke om in 'n spanningsvolle tyd kalm te voel
Depressie is en bly 'n ingewikkelde siekte wat professionele hulp vereis, maar selfsorg in die vorm van 'n skoonheidsroetine kan jou daaraan herinner dat jy en jou liggaam waardig is en die mooimaak verdien.
Jy is vreesbevange, jy kan nie asemhaal nie, jy voel magteloos en is seker jy is besig om dood te...